आर्थिक सुधार के प्रति ओबामा प्रतिबद्ध : व्हाइट हाउस  
अमेरिकी राष्ट्रपति बराक ओबामा आर्थिक सुधार के लिए प्रतिबद्ध हैं, भले ही उनका ध्यान अन्य राष्ट्रीय सुरक्षा मामलों पर है।
अमेरिकी राष्ट्रपति बराक ओबामा आर्थिक सुधार के लिए प्रतिबद्ध हैं, भले ही उनका ध्यान अन्य राष्ट्रीय सुरक्षा मामलों पर है। व्हाइट हाउस ने यह बयान जारी किया है। व्हाइट हाउस के प्रेस सचिव जे कार्ने ने कहा,  देश अब भी महामंदी के बाद की सबसे बुरी मंदी से उबर रहा है। मुझे लगता है कि गैस की कीमतों का अमेरिकावासियों पर काफी बोझ पड़ा है।  यह अच्छी तरह से समझा जा सकता है कि लोगों की धारणा क्यों कमजोर है। इसकी वजह यह है कि लोग संघर्ष कर रहे हैं और लोग गैस की ऊंची कीमतों का दंश झेल रहे हैं।   उन्होंने कहा,  यही वजह है कि राष्ट्रपति अपना ध्यान अर्थव्यवस्था में तेजी लाने पर केंद्रित करना जारी रखेंगे जिससे रोजगार के अवसरों का सृजन हो। इसके लिए वह कांग्रेस के साथ मिलकर एक विधेयक पारित कराने पर काम कर रहे हैं जिससे हमारे घाटे में कमी आएगी।  इस विधेयक में उन क्षेत्रों पर निवेश पर जोर होगा जहां विकास की संभावनाएं हैं, प्रतिस्पर्धा करने की क्षमता है। इससे यह सुनिश्चित होगा कि हम अपने बच्चों को शिक्षित करें ताकि हम 21वीं सदी में प्रतिस्पर्धी बन सके।